2019 ons Jubeljaar
Gepubliseer op 11 Januarie 2019
Vir 50 jaar saam op pad
Vanjaar word Helderberg Gemeente 50 jaar oud; nee, anders gestel: Vir 50 jaar loop die Here ’n pad met ons. Soos Israel van ouds kondig ons ook die Jubeljaar aan.
Met die Jubeljaar wil ons veral op twee goed fokus:
- Ons gaan feesvier. Elke erediens, elke Bybelstudie, elke vergadering, elke omgeegroep, ens is eintlik ’n geleentheid om fees te vier. En wat vier ons: Ons vier die teenwoordigheid van God, ons verlos-sing in die Here Jesus Christus, die pad wat die Here met ons loop. Ons vier ons dissipelskap en maak ander deel van ons feesvieringe. Ons vier ook ons saamwees en die pad wat ons met mekaar en ander kan loop.
- Ons maak reg wat verkeerd is. Daar was in die tyd van Israel duidelike voorskrifte oor wat tydens die Jubeljaar reggestel moes word. ’n Jubeljaar is ’n tyd van selfondersoek. Daar is ook groot uitdagings waarvoor Helderberg Gemeente staan. Is ons waarlik kerk, die liggaam van Jesus Christus, vir die tyd en omgewing waarin ons nou is? As gevolg van ’n tekort aan finansies skeep ons ook die noodsaaklike instandhouding en verbetering van ons fasiliteite af en het ons nie ’n reserwefonds nie. Dit is ook nie verantwoordelike rentmeesterskap nie.
Mag ons aan die einde van 2019 terugkyk en bly sê: Dit was waarlik ’n geseënde Jubeljaar. Ons het feesgevier en reggestel wat nie reg is nie.
Daarom skop ons hierdie Jubeljaar Sondag af met “Geseënd is dié wat weet hoe afhanklik hulle van God is…” (Matt 5:3). Of “Gelukkig is die armes van Gees wat aan hulle behoort die koninkryk van die hemele.”
Vakansiediens om 09:00 is 'n kombinasie van klassieke en informele diens
Here, sedert u hemelvaart is óns u liggaam op aarde.
Ons hande is nou die enigste hande
waarmee U u werk wil doen.
Ons voete is nou die enigste voete
waarmee U in hierdie wêreld wil rondgaan.
Ons oë is die enigste oë
waarin mense nou U deernis en ontferming
kan sien uitstraal na hierdie hartseer wêreld.
Here, óns is nou U liggaam hier op aarde.
(Teresa van Avila)
Sondag 23 Junie
08:00 Meditatief Strydom Bruwer
09:00 Vakansiediens Lizette Louw
10:00 HB Village Strydom Bruwer
Sondag 30 Junie
09:00 Vakansiediens Ulrich Barnard
09:00 Hoop GG Dewald Hoffmann
10:00 HB Village Francois du Toit
19:00 Aandkerk Ulrich Barnard
Gemeubileerde Kamer met badkamer
Leefstyl & Trou Fotografie
Bright Star Lifeskills / Lewensvaar>
OP SOEK NA WERK
Junie 2020 Oberammergau toer
06.15.2019 - 07.08.2019
06.19.2019 10:00 am - 12:00 pm
Doopregistrasie sluit vir Augustus dope
07.17.2019 7:00 pm - 8:00 pm
07.24.2019 10:00 am - 12:00 pm
Sedert Junie 2013953645